open-index/open-wikipedia-markdown huggingface dataset:
Despotizmus

**Despotizmus** je neobmedzená vláda, krutovláda charakterizovaná násilím a bezprávím voči poddaným. Despotizmus nastáva vtedy, keď sa krajina alebo národ ocitli pod mocou tyrana (despotu), čiže vládcu, ktorý vládne bez väčšieho záujmu o podporu verejnosti, ba dokonca ani o skutočné potreby svojho obyvateľstva. Pôvodne, v starom Grécku, výraz *turannos* nemal negatívny nádych, lenže podobne ako neskôr v prípade nemeckého slova Führer stačil jediný nehodný nositeľ toho titulu a dovtedy neutrálny termín sa zaradil medzi odiózne. Slovom *turannos* spočiatku označovali človeka, ktorý sa nezákonným spôsobom zmocnil vlády. Modernejší obsah v zmysle diktátorskej moci pribralo toto slovo až neskôr. Aj tak však určenie rozdielu medzi "normálnym" panovníkom a despotom, býva veľmi subjektívne. V 18. storočí barón de Montesquieu vo svojom diele Duch zákonov videl tento rozdiel v tom, že panovník sa pridržiava zákona a tradícii, kým despotova vláda je svojvoľná a nevypočítateľná. No zároveň je pravda aj to, že nemálo panovníkov (napr. Ľudovít XIV. alebo anglický kráľ Karol II.) toto rozhranie prekročilo. 

Despotovia si svoj nárok na moc zvyčajne odôvodňujú legálnymi alebo morálnymi argumentmi, často na základe nejakej totalitnej alebo autoritárskej ideológie (marxizmus-leninizmus, arabský socializmus, fašizmus), niekedy prebranej zvonka, inokedy domácej. Nie každý totalitný či autoritársky štát je však automaticky despotický. Niektoré štáty ako Čína po Mao Ce-tungovi alebo Sovietsky zväz po Josifovi Stalinovi, mali viacero vodcov ktorí vládli kolektívne formou oligarchie.

## Referencie

## Pozri aj
* despota

## Externé odkazy
* 

Kategória:Formy vlády
Afekcia

**Afekcia** môže byť:
*v psychológii: účinok afektu, náklonnosť a podobne, pozri afekcia (psychológia)
*vo filozofii: pôsobenie predmetu na zmyslové orgány, pozri afektácia (filozofia) 
*v lekárstve: 
**zachvátenie chorobou
**chorobný stav, choroba
Deskripcia entít

**Deskripcia entít** je identifikácia a rozlíšenie entít a ich tried. Deskripcie entít sú tvorené vetami určitého jazyka, ktorých prvky sú tvorené primitívnymi konceptmi.

## Pozri aj
* deskripcia
* charakteristika
* deskriptívny model
* opis

## Externé odkazy
* 

Kategória:Entity
Antoine Louis Claude Destutt de Tracy

**Antoine Louis Claude Destutt de Tracy** (* 20. júl 1754, Paríž, Francúzsko – † 9. marec 1836, Paríž) bol francúzsky filozof, ktorý pokračoval v osvietenských snahách najmä v svojej koncepcii ideológie, ktorú chápal ako kritickú vedu o ideách.

## Iné projekty

## Externé odkazy
* 

Kategória:Francúzski filozofi
Kategória:Členovia Francúzskej akadémie
Kategória:Osobnosti z Paríža
Kategória:Absolventi Štrasburskej univerzity
Desublimácia

**Desublimácia** je termodynamický proces, pri ktorom dochádza k prechodu látky z fázy plynnej do fázy tuhej. Opakom desublimácie je sublimácia.

## Externé odkazy
* 

Kategória:Fázové prechody
Destilát

**Destilát** môže byť:
*v chémii: látka získaná destiláciou, produkt destilácie, pozri pod destilácia (chémia)
*v potravinárstve: alkoholický nápoj získaný destiláciou skvasených cukornatých alebo škrobnatých surovín, synonymum: pálenka, pozri destilát (nápoj)

## Iné projekty
Deštrukcia

**Deštrukcia** môže byť:
*všeobecne: rúcanie; ničenie; rozrušovanie; rozpad; rozklad
*v geológii: denudácia pôvodného štruktúrneho technického tvaru, pozri deštrukcia (geológia)
*v chémii: rozklad za vzniku jednoduchých zlúčenín s iným chemickým zložením, pozri deštrukcia (chémia)

## Pozri aj
*konštrukcia
Desynonymizácia

**Desynonymizácia** je sémantický proces v slovnej zásobe spočívajúci vo významovej diferenciácii výrazov, opak synonymizácie, spolu s ktorou tvorí diachronickú kategóriu (podobne ako napr. homonymizácia a dehomonymizácia). Desynonymizácie je charakteristickým rysom odbornej terminológie (kým sa nedôjde k terminologickej diferenciácii sémanticky preťaženého a príliš frekventovaného základu).

Do anglickej jazykovedy uviedol teóriu desynonymizácie (i samotný termín desynonymizácia) anglický romantický filozof a básnik Samuel Taylor Coleridge, pravdepodobne pod vplyvom nemeckých filológov. Vysvetľoval ňou postupný vývoj jazyka z jeho primitívnej podoby tvorenej niekoľkými zvukmi do komplexného systému, akým bola napr. angličtina, čo značne kontrastovalo s vtedy rozšírenou „božskou teóriou“ o pôvode jazyka, podľa ktorej bol jazyk (napr. hebrejčina) človeku daný Bohom v dokonalej podobe a ďalším vývojom sa len degeneroval. Coleridge ako príklad desynonymizácie v angličtine uvádzal napr. *fancy* a *imagination*.

## Referencie

Kategória:Gramatika
Detailný

**Detailný** je týkajúci sa podrobností, jednotlivostí, obsahujúci podrobnosti, podrobný.

## Externé odkazy
*
Determinácia

**Determinácia** (z lat.) môže byť:
* určenie; vymedzenie
* v tradičnej logike aj: obmedzenie, prechod od všeobecnejšieho pojmu (rodového pojmu) k menej všeobecnému pojmu (druhovému pojmu), ktorého extenzia je obsiahnutá v rodovom pojme
* vo filozofii: príčinná podmienenosť a zákonitá závislosť vecí a javov
* v biológii:
**určovanie príslušnosti organizmu k taxónu a/alebo zisťovanie vedeckého názvu organizmu, pozri determinácia (taxón)
**v embryológii: určenie vývoja určitej časti zárodku na určitú časť dospelého organizmu, pozri determinácia (zárodok)
*v jazykovede: vzťah, ktorého výsledkom je podraďovací sklad, synonymum určovanie, pozri determinácia (jazykoveda)
Determinandum

**Determinandum** (lat.) je to, čo je determinované, určované.

## Externé odkazy
* 

Kategória:Latinské výrazy
Determinans

**Determinans** je to, čo determinuje, určuje niečo iné.

## Externé odkazy
* 

Kategória:Latinské výrazy
Mechanistický determinizmus

**Mechanistický determinizmus** je učenie, ktoré vylučuje náhodu (neuznáva jej existenciu) a uznáva iba existenciu absolútnej nevyhnutnosti.

## Externé odkazy
* 

Kategória:Determinizmus
Kategória:Filozofické smery
Technologický determinizmus

**Technologický determinizmus** je sociálno-filozofická koncepcia, podľa ktorej technické vyrobné prostriedky, t. j. stroje, mechanizmy, počítače, roboty atď., ako aj vedecky podložené technologické poznatky sú rozhodujúcim faktorom jednoznačne určujúcim všetky stránky spolocenského života, charakter a smer sociálneho rozvoja.

## Pozri aj
*determinizmus
*mechanistický determinizmus
*príčinnosť
*princíp kauzality
*deterministický systém

## Predstavitelia
*Marshall Mc Luhan
* Harold Innis
* Paul Heinrich Dietrich von Holbach
* Torontská škola

## Externé odkazy
* 

Kategória:Sociálna filozofia
Kategória:Medzidisciplinárne oblasti
Kategória:Filozofia vedy
Kategória:Dejiny techniky
Kategória:Filozofia dejín
Detská linka záchrany v Bratislave

**Detská linka záchrany v Bratislave** je telefónne číslo *0820 12 12 12*, na ktoré možno volať zovšadiaľ bezplatne. Hovor ide na účet volaného. Telefón vyzváňa od rána. Psychológovia, špeciálni ppedagógovia a študenti psychológie, špeciálnej pedagogiky i medici majú službu každý deň od druhej popoludní do deviatej večer. Trojice sa striedajú po štyroch hodinách. Za mesiac zaznamenali 5500 hovorov. Problémových telefonátov bolo vyše 900.

Tí, ktorí majú záujem, stretnú sa so psychologičkou v petržalskom Centre voľného času. Je to len núdzové riešenie. Cieľom je zriadenie detského krízového centra, kde by pod jednou strechou boli linka, poradenstvo, psychoterapia i ubytovanie pre tie deti, ktoré sa nemôžu vrátiť domov, kým im hrozi tyranizovanie.

## Externé odkazy
* 

Kategória:Bratislava
Deus ex machina

**Deus ex machina**  je výraz, ktorý znamená doslova „boh zo stroja“. 

Latinský výraz (*deus ex māchinā*, plurál *deī ex māchinīs*) je doslovným prekladom z gréckeho * *ápo mēchanēs theós*, (vyslovované v starogréčtine ). 

Pôvodne výraz označoval v [[Staroveké Grécko|gréckom]] a [[Staroveký Rím|rímskom]] [[divadlo|divadle]] spustenie hercov hrajúcich [[boh]]a alebo bohov pomocou plošiny na javisko, aby vyriešili zložitú zápletku deja. V spojení "boh zo stroja" sa teda strojom myslí zdvíhacie zariadenie používané na tento účel. 

V prenesenom zmysle slova je to neočakávané, prudké rozriešenie zápletky deja vôbec, prípadne neočakávaná, umelá alebo nepravdepodobná [[postava]], [[zariadenie]] alebo [[udalosť]] vložená náhle do [[umelecké dielo|umeleckého diela]] alebo [[dráma|drámy]], aby sa vyriešila situácia alebo rozmotala zápletka (napr. hlavná postava sa zobudí a zistí, že všetko bol len [[sen]] alebo sa zrazu objaví [[anjel]], aby vyriešil problémy). 

V širšom význame výraz zahŕňa akékoľvek vyriešenie príbehu, ktoré neberie ohľad na vnútornú [[logika|logiku]] príbehu a je tak nepravdepodobné, že vyvolá *potlačenie nedôvery* (angl. suspension of disbelief), čím umožňuje autorovi uzavrieť príbeh nepravdepodobným, hoci možno príťažlivejším, koncom. 

V modernej terminológii *deus ex machina* znamená aj [[bytosť]], objekt alebo udalosť, ktorá sa zrazu objaví a vyrieši zdanlivo neriešiteľnú prekážku (napr. príchod [[jazdectvo (druh pozemných vojsk)|kavalérie]]). Klasický príklad tohto typu *deus ex machina* je [[Homér]]ova *Odysea*; novším príkladom je *Smrť Andromeda* od [[Michael Crichton|Michaela Crichtona]].

Dojem *deus ex machina* môže nastať aj z odhalenia počas príbehu, keď očividne nesúvisiace dejové línie sú spojené hlbším konceptom. V takomto prípade je neočakávaný a včasný zásah urobený skôr v&nbsp;zmysle príbehu, nie ako rozuzlenie. 

Starogrécky dramatik [[Euripides]] je notoricky známy používaním tohto typu dejového plánu. Prvým známym kritikom tohto plánu bol [[Aristoteles]] v jeho *Poetike'', kde argumentoval, že dobrá tragédia musí zostať hodnoverná.

Kategória:Latinské výrazy
Kategória:Literárne pojmy
Deus sive natura

**Deus sive natura** je latinský výraz, ktorý znamená: *„Boh čiže príroda.“* Vyjadruje sa ním totožnosť boha a prírody v Spinozovej filozofii.

## Externé odkazy
* 

Kategória:Latinské výrazy
Kategória:Náboženstvo
Deviácia

**Deviácia** môže byť:
*všeobecne: 
**odchýlka, odchýlenie, odklon
**vybočenie
**úchylka
*vo fyzike: 
**odchýlka či chyba údaja prístroja od meranej hodnoty, špeficky napr.:
***deviácia kompasu
***deviácia rádiokompasu
**v optike: odklon lomeného svetelného lúča od pôvodného smeru, pozri deviácia (optika)
*v biológii:
**geneticky zakotvená odchýlka od normálneho vývoja určitej skupiny počas individuálnej diferenciácie
**vývojová zmena počas ontogenézy
*v sociológii: správanie narušujúce všeobecne uznávané normy a pravidlá správania dané spoločnosťou, pozri deviácia (sociológia)
*v psychológii: 
**úchylka
**skrátene sexuálna deviácia
*v námorníctve: vybočenie lode z dovtedajšieho smeru plavby pri nepredvídanej prekážke, synonymum odchýlka od cesty, pozri deviácia (loď)
*v balistike: odchýlka dráhy strely od očakávanej normálnej krivky náhodnými vplyvmi, pozri deviácia (balistika)
Determinant

**Determinant** môže byť
* všeobecne: niečo, čo determinuje
* v matematike: istá funkcia priraďujúca štvorcovej matici alebo lineárnemu endomorfizmu číslo, pozri determinant (matematika)
* v biológii:
** skrátene: antigénny determinant (=epitop)
** vo vývojovej biológii: cytoplazmatické činitele (napr. RNA alebo bielkoviny), ktoré sa pri delení bunky asymetricky rozdelia na dcérske bunky a určujú ich ďalší vývoj, pozri determinant (cytoplazmatický činiteľ)
** zastarano: hypotetická čiastočka zárodočnej plazmy (pojem A.F.L. Weismanna) riadiaca vývoj a dedičnosť, dnes nahradená pojmami gén a podobne, pozri determinant (hypotetická čiastočka)
* v jazykovede: niečo determinujúce jazykový jav, gramatický jav, pozri determinant (jazykoveda)
* v informatike: pojem z relačnej teórie, pozri determinant (informatika)
Determinanta

**Determinanta** je určujúca zložka alebo určujúci činiteľ.

## Externé odkazy
* 

Kategória:Determinizmus
Devolúcia

**Devolúcia** (z lat.) je:
* v práve: 
**presun rozhodovania z nižšieho na vyšší (najmä štátny) orgán, pozri devolúcia (právo)
**devolutívny účinok
* v biológii: retrogresívna evolúcia (vývoj od komplikovanejších foriem k jednoduchším}, pozri devolúcia (biológia)

## Pozri aj
*devolučné právo (brabantské nástupnicke právo, podľa ktorého mali dcéry z prvého manželstva väčší nárok na dedičstvo ako synovia z druhého manželstva) 
*Devolučná vojna
Devotio moderna

**Devotio moderna** (z lat. *nová zbožnosť*) je kresťanské hnutie neskorého stredoveku, ktoré sa od 14. storočia šírilo z Holandska do vtedajšej Európy. Kráčajúc ruku v ruke s kresťanským humanizmom, kladúcim dôraz na intelektuálne štúdium koreňov kresťanstva, devotio moderna prízvukovalo individuálny prístup k viere a k náboženstvu.

Za zakladateľa tohto smeru je považovaný Gerardus Veľký.

## Externé odkazy
* 

Kategória:Humanizmus
De

**DE** alebo **de** môže byť:
* predložka v latinčine a románskych jazykoch vo význame z, od, o
* latinská predpona vo význame od- alebo opak, protiklad
* písmeno cyriliky, pozri de (cyrilika)
* "z" v Morsovej abecede
* koncept v daoizme, sila, cnosť, pozri dé (daoizmus)
* kategória vojenských máp, pozri de (mapa)
* číslo 222 v šestnástkovej sústave
* skratka:
** Condor Airlines/Condor Flugdienst, kód IATA
** Dark Elf, rasa vo fantasy
** Darkelf, online hra
** Data East, bývalý výrobca videohier
** Delaware (štát USA), kód pošty USA
** Democrazia Europea, bývalá talianska strana
** Destroyer escort, symbol Námorníctva USA
** Desert Eagle, polautomatická pištoľ od Magnum Research, inc.
** Dessau, registračná značka automobilov
** Desktop environment, v počítačoch
** Deus Ex, videohra
** dextrózový ekvivalent
** Digital Extremes, výrobca videohier
** Diplôme d'État (fr.), štátny diplom vo Francúzsku
** Diversions Entertainment, výrobca videohier
** Domaine d'État (fr.), štátne vlastníctvo 
** Douwe Egberts, značka kávy
** Droits d'Entrée (fr.), clo
** Droits Exclusifs(fr.), výlučné práva
** nemčina, kód ISO 639 alpha-2
** Nemecko, kód ISO 3166-1 alpha-2 a top level domain

**dE** môže byť:
* "dwarf elliptical galaxy" - trpasličia eliptická galaxia
Théodore Dézamy

**Théodore Dézamy** (* 4. marec 1808, Luçon, Francúzsko - † 24. júl 1850, Lucon) bol francúzsky filozof, predstaviteľ utopického komunizmu.

## Dielo
* *Question proposée par l'Académie des sciences morales et politiques : les nations avancent plus en connaissances, en lumières qu'en morale pratique...*, Paris, L.-E. Herhan et Bimont, 1839, 68 pages
* *Patriotes, lisez et rougissez de honte ! : opinion des journaux français et étrangers sur la question d'Orient, le traité du  et la guerre, discours de la couronne, pièces diplomatiques...* (en collaboration avec Cabet), Paris, imprimerie Bourgogne et Martinet, 1840, 96 pages
* *Conséquences de l'embastillement et de la paix à tout prix, dépopulation de la capitale, trahison du pouvoir*, Paris, l'auteur, 1840, 16 pages
* *M. Lamennais réfuté par lui-même, ou Examen critique du livre intitulé "Du passé et de l'avenir du peuple"*, Paris, l'auteur, 1841, 94 pages
* *Code de la communauté*, Paris, Prévost, Rouannet, 1842, 292 pages (éd Kobawa, 289p, 2012 
* *Almanach de la communauté, 1843, par divers écrivains communistes*, Paris, Théodore Dézamy, 1842, 192 pages
* *Calomnies et politique de M. Cabet. Réfutation par des faits et par sa biographie*, Paris, Prévost, 1842, 47 pages
* *Dialogue sur la réforme électorale entre un communiste, un réformiste, un doctrinaire, un légitimiste*, Paris, Prévot, 1842, 16 pages
* * Le Jésuitisme vaincu et anéanti par le socialisme, ou les Constitutions des Jésuites et leurs instructions secrètes en parallèle avec un projet d'organisation du travail*, Paris, tous les libraires, 1845, 220 pages
* *Examen critique des huit discours sur le catholicisme et la philosophie, prononcés à Notre-Dame, en  et en , par M. l'abbé Lacordaire ; précédé d'une notice historique sur l'ordre des Dominicains et de la biographie de M. l'abbé Lacordaire*, Paris, les libraires, 1845, 35 pages
* *Organisation de la liberté et du bien-être universel...*, Paris, Guarin, 1846, 120 pages
* *Candidature à l'Assemblée nationale. Aux ouvriers de Paris, Alexandre-Théodore Dezamy, homme de lettres*, Paris, Imprimerie de F. Malteste, 1848

## Externé odkazy
* Claude Mazauric, « La communauté des Égaux. Le communisme néo-babouviste dans la France des années 1840 », *Annales historiques de la Révolution française*,, 2000/4
* Chronologie indicative de l'histoire du mouvement ouvrier français de la Révolution française à la fin des années 2000, par Stéphane Sirot (complétée par Michel Cordillot, René Lemarquis et Claude Pennetier), Association des Amis du Maitron, 2003
* Alain Anciaux (Institut des sciences du travail, université libre de Bruxelles), « Profil et champ d'action du tiers secteur », étude réalisée pour la Fondation de France et *Civicus*, 1993

## Zdroj
* 

Kategória:Francúzski filozofi
Dharma

**Dharma** (- hlavný zaužívaný slovenský tvar, zároveň sanskritský kmeň: धर्म - dharma) alebo **dharmah** (-sanskritský nominatív) alebo **dhamma** (- v pálí) je v indickom myslení základný element skutočnosti, prirodzený zákon; to, čo udržuje, podopiera. Slovo *dharma* etymologicky pochádza z koreňa *dhr* alebo *dhar* (niesť, udržiavať, podopierať). Český indológ Vladimír Miltner prekladá slovo dharma ako *„držmo“*. 

Dharma tvorí základ filozofií a náboženstiev, ktoré vznikli v Indii: hinduizmu, budhizmu, džinizmu a sikhizmu. Kto žije v súlade s dharmou, dosiahne mókšu alebo nirvánu – *vyslobodenie*. 

Ako dharma sa môžu označovať aj učenia zakladateľov náboženských tradícií (Budhu, Mahávíru). Dharma môže znamenať aj náboženskú povinnosť alebo spoločenský poriadok.

## Dharma v budhizme
**Dharma** (san., tib. čö) v budhizme označuje súbor učení ktoré sa odvíjajú od učenia historického Budhu Šákjamuniho.

Existujú rôzne kánony, napríklad Pálí kánon, tipitaka, ktorý je štandardizovaným súhrnom textov théravádového budhizmu – je nazývaný aj „tri koše“ podľa delenia textov na tri časti:
* *vinája*,
* *sútra*,
* *abhidharma*.

*Kandžur* je pojem, ktorý označuje 84000 učení, ktoré Budha priamo odovzdal svojim žiakom a ktoré boli po jeho smrti pred asi 2500 rokmi spísané v podobe 108 zväzkov. Tieto učenia možno rozdeliť na učenia malej cesty (hínájána), veľkej cesty (mahájána) a diamantovej cesty (vadžrajána).

K učeniam Budhu existujú komentáre, ktoré sa nazývajú *Tendžur*.

Učenia, dharma, sú jeden z troch klenotov.

## Externé odkazy
* 

Kategória:Indická filozofia
Kategória:Budhizmus
Kategória:Hinduizmus
Kategória:Džinizmus
Dharmadhátu

**Dharmadhátu** (sans. "svet zákona") je:
* podľa mahájány: múdrosť pochádzajúca z Prázdna.
* z hľadiska psychológie: poznanie, ktoré vzišlo z priameho postrehu podmieneného úplným očistením vedomia od zmyslových predmetov.

## Externé odkazy
* 

Kategória:Indická filozofia
Kategória:Indické náboženstvá
Dharmšála

**Dharmšála** alebo presnejším prepisom **Dharmšálá** (po hindsky धर्मशाला) je mesto v severnej Indii v okrese Kángra, exilové sídlo 14. dalajlámu. Má 19 034 obyvateľov (2001).

## Obrazová galéria

Dharamsala-McLeod Ganj-10-Gompa-Gassen-gje.jpg
Dharamsala-Kora-04-Manisteine-gje.jpg
Dharamsala-Gyuto-Karmapa-10-gje.jpg
Dharamsala-Frauenkloster Dolma Ling-10-Meditationshalle-gje.jpg
Dharamsala-Norbulingka-24-Gompa-gje.jpg
Dharamsala-Kinderdorf-16-Sportplatz-gje.jpg
Dharamsala-Tse Chok Ling-28-Lakhang innen-gje.jpg
Dharamsala-Tse Chok Ling-26-Rad des Lebens-gje.jpg


## Referencie


## Iné projekty

## Externé odkazy
* 
* Dharamsala - hlavní město tibetského exilu

Kategória:Mestá v Indii
Dharmačakra

náhľad|Koleso Dharmy
**Dharmačakra** (-sanskritský kmeň; písmom dévanágarí: धर्मचक्र) alebo **dharmačakram** (-sanskritský nominatív) je symbol reprezentujúci dharmu. Symbolizuje otáčanie sa kolesa zákona, kolobeh životov, proces reinkarnácií, rozhodujúcim faktorom ktorého je karma.

V Unicode existuje definícia symbolu dharmačakra a nazýva sa „Koleso Dharmy“. Reprezentácia je U+2638 (☸).

## Iné projekty

## Externé odkazy
* 

Kategória:Sanskritské výrazy
Dhátu

**Dhátu** (sans., pálij.) je oblasť, svet, element - napr. dharma-dhátu.

## Externé odkazy
* 

Kategória:Sanskritské výrazy
Dháraná

**Dháraná** (sanskrit) je cvičenie sústredenosti, koncentrácia, VI. stupeň jogového výcviku v rámci aštangajogy.

## Externé odkazy
* 

Kategória:Joga
Dharmakája

**Dharmakája** (-sanskritský slovný kmeň) alebo **dharmakájah** (-sanskritský nominatív) je v budhizme: čisté transcendentné bytie Budhu; transcendentné absolútno stav prvého stupňa rozlíšenia absolútna; absolútne kozmické bytie, ktorého telesnosť sa podobá nekonečnému hviezdnemu oblaku, z ktorého neskôr vzniká hviezdny systém. Prvé vzniknutý kozmický jas, ktorý sa postupne pretvára vo hviezdny systém. Večná múdrosť osebe, nepredstaviteľná a neznázorniteľná, i keď v mnohých symboloch znázorňovaná a predstavovaná. Prasvetlo bez začiatku, konca a farby alebo dokonalá Prázdnota či dokonalé osvietenie.

Dharmakáju možno prirovnať brahmanu v hinduizme a k tomu, o taoizmus označuje ako tao.

## Pozri aj
*budhovstvo
*bytie
*transhorizontová realita
*tao

## Externé odkazy
* 

Kategória:Budhizmus
Dhjána

**Dhjána** (-sanskritský kmeň) alebo **dhjánam** (-sanskritský nominatív) je VII. stupeň aštangajogy: cvičenie prehĺbenej sústredenosti, meditácia - ničím nerušený tok obsahu vedomia, rozjímanie.

## Pozri aj
*čchan
*meditácia

## Externé odkazy
* 

Kategória:Budhizmus
Kategória:Joga
Dhjánibudha

**Dhjánibudha** (sans.) je vo vadžrajánovom budhizme nadzmyslový budha, ktorý vznikol z rozjímania kozmickej múdrosti personifikovanej ako tzv. ádhi-budha. Je symbolom rôznych vidov precitnutého vedomia, predstavuje jeden z rôznych prejavov toho istého Budhovho princípu. Existuje päť dhjánibudhov:

* Vairóčana
* Akšóbhja, nazývaný aj *Vadžrasattva*
* Ratnasambhava
* Amitábha
* Amóghasiddhi

Dhjánibudhovia zohrávajú významnú úlohu v ikonografii (mandalách). Prisudzujú sa im rozličné atribúty a sféry pôsobnosti ako napr. živel, farba, znak, zviera a pod.

## Externé odkazy
* 

Kategória:Budhizmus
Dhúpa

**Dhúpa** (sans.) alebo **dhúpema** (po tibetsky) je tá, ktorá nesie kadidlo, ženský bódhisattva, sprievodkyňa dhjánibudhu Ratnasambhavu.

## Externé odkazy
* 

Kategória:Indické náboženstvá
Diafora

**Diafora** (gr.) alebo **anakláza** je rečnícke zdôrazňovanie, zdôraznenie rozdielov.

## Externé odkazy
* 

Kategória:Rétorika
Diagnostikovanie

**Diagnostikovanie** je identifikácia stavu systému alebo zistenie príčin javu.

## Pozri aj
*diagnostika
*diagnóza

## Externé odkazy
* 

Kategória:Technika
Diagram

**Diagram** (gr.) môže byť

*grafické znázornenie číselných údajov a vzťahov pomocou geometrických útvarov (spojníc bodov, stĺpcov, kruhových výsekov), príp. obrázkov alebo záznamov na mapovom podklade, pozri diagram (znázornenie)
*v botanike: skrátene kvetný diagram 
*v šachu: grafické znázornenie šachovnice alebo postavenia šachových figúr, pozri diagram (šach)
*v architektúre: pozri diagram (architektúra)

## Externé odkazy
*
Syntaktický diagram

náhľad|Príklad syntaktického diagramu pre gramatiku, popisujúcu anglické názvy farieb

**Syntaktický diagram** je diagram slúžiaci na grafické znázorňovanie bezkontextových gramatík.

## Iné projekty

## Externé odkazy
* 

Kategória:Gramatika
Kategória:Formálne jazyky
Kategória:Diagramy
Dieréza

**Dieréza** (z gr. διαίρεσις *diairesis* - rozdelenie, oddelenie, rozlíšenie) môže byť:
* v metrike: medzislovný predel, ktorý pripadá na hranicu stopy a splýva s ňou, pozri dieréza (verš)
* v rétorike: enumeratívna konštrukcia ukončená akumuláciou (napr. ľudia, zvieratá - všetko živé) alebo len prestávka oddeľujúca túto enumeratívnu konštrukciu od jej akumulácie
* v jazykovede zriedkavo: 
**hiát
**dve bodky
* vo filozofii: 
**analýza pojmu, rozloženie pojmu
** v Aristotelovej logike: rozumová analýza
*v medicíne: všeobecne rozdelenie kosti či nejakej mäkkej časti tela (zlomením, rozrezaním a podobne)
Diachrónia

**Diachrónia** (gr.) je časová rozdielnosť, postupnosť; časový vývin, ktorým niečo dospelo k svojmu
súčasnému stavu, časový vývin pri skúmaní javov, sledovanie, pozorovanie, skúmanie javov v časovom vývine, opak: synchrónia.

## Jazyková diachrónia
**Jazyková diachrónia** je časová vývinová postupnosť jazykovej sústavy a jej prvkov. Pomenovanie jazyková diachrónia sa značne kryje s významom pomenovania jazyková história. Pojem história sa však chápe v užšom a širšom zmysle. Pod históriou v **užšom** zmysle rozumieme to vývinové obdobie spoločnosti a jazyka, z ktorého sú zachované písané pamiatky o spoločnosti a jej jazyku. Potom staršie vývinové obdobie spoločnosti a jazyka, z ktorého niet písaných pamiatok, je predhistorické obdobie. Podľa toho členíme jazykovú diachróniu na:
* historickú diachróniu 
* predhistorickú diachróniu

## Pozri aj
* synchrónia

## Zdroje
* 
*
Diafónia

**Diafónia** (gr.) môže byť:
*v Aristoxenovej gréckej hudobnej teórii: harmonický interval, v ktorom individualita každého z oboch zvukov zreteľne vystupuje (teda niečo podobné modernému chápaniu pojmu disonancia), pozri diafónia (harmonický interval)
*nepresne: neľubozvuk (disonancia)
*v stredovekej hudobnej teórii (od 9. stor.): vývojovo prvé útvary viachlasového spevu (v prvej fáze označované aj ako organum), pozri diafónia (spev)
Eristická dialektika

**Eristická dialektika** je metóda vyhrocovania sporov. Umenie vedenia sporu.

Eristická dialektika je tiež kniha Arthura Schopenhauera.

## Externé odkazy
* 

Kategória:Epistemológia
Materialistická dialektika

**Dialektika materialistická** je metóda skúmania javov z hľadiska objektívne existujúcich (t. j. nezávisle od vedomia) hybných síl ich pohybu alebo vývoja, vzájomnej súvislosti, nepretržitosti pohybu a prechodu zmien kvantitatívnych v kvalitatívne.

## Externé odkazy
* 

Kategória:Filozofické koncepty
Paradoxná dialektika

**Paradoxná dialektika** je interpretácia dialektického protirečenia ako rozumom neriešiteľnej apórie, paradoxu, antinómie. Paradoxná dialektika stavia na intuitívnom vhľade, viere, prežívaní protirečenia. Paradoxná dialektika je koncipovaná často na pomedzí vedy a náboženstva. Najväčší vplyv na súčasnú paradoxnú dialektiku má Søren Kierkegaard.

## Externé odkazy
* 

Kategória:Dialektika
Transcendentálna dialektika

**Transcendentálna dialektika** je podľa Kanta je druhá časť transcendentálnej logiky; kritika hyperfyzického používania umu a rozumu a odhaľovanie falošného zdania jeho neopodstatnene trúfalosti.

## Externé odkazy
* 

Kategória:Immanuel Kant
Dialektológia

**Dialektológia** je disciplína jazykovedy, ktorá skúma teritoriálne dialekty.

## Iné projekty
 

## Externé odkazy
* 

Kategória:Jazykoveda
Dianie

**Dianie** je dej, prechádzanie z jedného stavu do iného, napr. zo stavu nebytia do stavu bytia alebo zo stavu bytia do stavu nebytia, zo stavu jednej určenosti do stavu inej určenosti. Základným prvkom diania je udalosť.

Podľa Aristotela je dianie to, v čom je neustále všetko súcno, zmeny prebiehajúce v čase; dianie pritom sleduje líniu od neurčitosti k pozitívnej forme a od nej k forme vyššieho stupňa dokonalosti. Toto dianie má svoj účel a cieľ entelechia. Každý jav má pritom svoju príčinu (princíp kauzality), čo navodzuje pojem prvého hýbateľa (boha).

Podľa eleatov je dianie prelud zmyslov, ktorý možno vyvrátiť myslením. 

Podľa Hegela je dianie v podstate pohyb pojmu; vytvára ho dialektická syntéza bytia a ničoty.

## Zdroje
* 
* 
* 
* 

Kategória:Filozofický slovník
Duševné dianie

**Duševné dianie** alebo **[[psychika]]** je súbor procesov a prejavov, ktoré prebiehali alebo prebiehajú v našom vedomí ako naša osobná, subjektívna skúsenosť (napr. vnímanie, myslenie, pamäť, city). Duševné dianie podmieňuje a usmerňuje naše konanie a zúčastňuje sa na utváraní našej osobnosti. Tvorí neustále jediný dynamický celok, z ktorého sa dajú jednotlivé zložky vyčleniť iba umele, s cieľom lepšie ich poznávať. Do duševného diania sa zahrnujú aj niektoré duševné pochody, ktoré sa môžu odohrávať i mimo nášho vedomia.

## Externé odkazy
* 

Kategória:Filozofické pojmy
Významové dianie

**Významové dianie** je podproces procesu poľudšťujúceho manifestovania sa sveta vo vedomí alebo bytí človeka.

## Externé odkazy
* 

Kategória:Filozofické pojmy
Diapír

thumb|right|200px|Lávová lampa ilustruje mechanizmus výstupu diapírov.
**Diapír** (z gr. *diapeirein* – *prepichnúť*) je geologická štruktúra, vo všeobecnosti mobilná masa, ktorá intruduje do nadložných vrstiev. Najčastejšie to sú intrúzie, ktoré prerazili cez nadložné vrstvy starších hornín, no diapír môže ozačovať aj relatívne chladné telesá (napr. soľné dómy, a bahnové diapíry).

Diapíry sú pohybujú smerom nahor pozdĺž oslabených zón, príp. zlomov vďaka svojej menšej hustote voči okoliu. V podstate ide o aplikáciu Archimedovho zákona, celý proces sa nazýva diapirizmus.

Ako už bolo spomenuté vyššie, najčastejšie typy diapírov sú vulkanického pôvodu. V prípade, že ide o výstup roztavených hornín z hranice plášťa na povrch v horúcich škvrnách, hovoríme o tzv. *[[Plášťový chochol|plášťových diapíroch]]*. V prípade rýchlo vystupujúcich, fluidami nasýtených magiem v úzkych komínoch zo zemského plášťa hovoríme o diatrémach. Príčiny a mechanizmus pohybu materiálu v diatrémach však nie je totožný s príčinami pohybu diapírov.

Štruktúry vytvorené soľnými dómami majú dosť doležitý ekonomický význam, nakoľko sú často *„pascou“* na zachytávanie prírodných uhľovodíkov – ropy a zemného plynu.

Termín diapír zaviedol rumunský geológ Ludovic Mrazec (potomok českých prisťahovalcov, pôvodne Mrázek), ktorý ako prvý pochopil princípy soľnej tektoniky a plasticity.

## Referencie

Kategória:Štruktúra Zeme
Kategória:Geologické termíny
Diárium

**Diárium** je latinský výraz pre stredoveký svetský odborný prozaický žáner - denník, denný záznam vyznamných udalostí.

## Externé odkazy

* 

Kategória:Literárne pojmy
Dialela

**Dialela** je definícia kruhom, keď pojem definujeme jeho synonymom, t. j. slovom, ktoré má ten istý význam, napr. 'apetít je chuť k jedlu'.

## Externé odkazy
* 

Kategória:Logika
Platónsky dialóg

**Platónsky dialóg** je žáner filozofickej literatúry a esejistickej literatúry; zakladá sa na psychologickej účinnosti bezprostrednej konfrontácie protikladných mienok a názorov (ide teda o dialóg kontroverzného typu), ktorý má viesť k poznaniu pravdy. Vývoj platónskeho dialógu sa začína u Sokrata, ohlasom ktorého slávnych dialógov (nefixovaných zápisom a známych len z druhej ruky, najmä zo Xenofónových Spomienok na Sorkata) boli pocetné literárne dialógy jeho žiakov a nasledovníkov, z ktorých najvýznamnejší je Platón. Podľa Platona dostal tento žáner aj pomenovanie.

## Pozri aj
* Sokratovský dialóg

## Externé odkazy
* 

Kategória:Filozofická literatúra
Kategória:Literatúra
Diasystém

**Diasystém** je systém zahřňajúci viacero podsystémov rovnakého typu.

## Externé odkazy
* 

Kategória:Systémy
Dichotómia

**Dichotómia** (gr.) môže byť:

*všeobecne: dvojčlenné delenie niečoho, dvojdielnosť, dvojitosť
*v logike: dichotomické delenie (systematické delenie všeobecnejších pojmov vždy len na dva zvláštne pojmy)
*v medicíne: rozdvojenie, teda vidlicové rozdelenie na dve rovnaké časti
*v botanike: vidličnaté vetvenie (jednoduché vetvenie v smere podĺžnej osi) 
*v astronómii: vzhľad pozorovaného telesa (napr. Mesiaca, Merkúra, Venuše), keď je presne v kvadratúre, pozri dichotómia (astronómia)
*v štatistike: rozdelenie do dvoch skupín
*vo filozofii a antropologicky zameranej teológii: rozlišovanie dvoch prvkov v človeku - telesného a duševného. V myslení kresťanského východu je táto predstava nahradená trichotómiou, ktorá v človeku rozlišuje telesnú, duševnú a duchovnú zložku.

## Externé odkazy
*
Dictum de omni et de nullo

**Dictum de omni et de nullo** (lat.) je výpoveď o všetkom a o ničom.

Záverové pravidlo, ktoré hovorí: "Čo platí o rode, platí o druhu a o jednotlivom; čo neplatí o nijakom jednotlivom, neplatí ani o druhu a rode."

## Externé odkazy
* 

Kategória:Logika
Dictum de omni et nullo

**Dictum de omni et nullo** je latinský výraz, ktorý znamená: „povedané o všetkom a o ničom“.

## Pozri aj
*axióma sylogizmu

## Externé odkazy
* 

Kategória:Latinské výrazy
Všeobecná didaktika

**Všeobecná didaktika** je pedagogická disciplína, ktorá skúma všeobecné riešenia problémov cieľa, obsahu, metód a organizačných foriem vo vyučovaní.

## Pozri aj
*didaktika
*pedagogika
*teória učenia

## Externé odkazy
* 

Kategória:Pedagogika
Didaktogénia

**Didaktogénia** alebo **pedagogénia** je negatívne pôsobenie na osobnosť jedinca zo strany pedagóga, vedúceho tímu, pracovnej skupiny a iné. Môže viesť aj k chorobe,
napr. k neuróze.

## Externé odkazy
* 

Kategória:Pedagogika
Dielňa

**Dielňa** (hovorov zastarano: **varkštat, varštat, varštať, varštak, verkštat, verštat, verštať, verštot**, zastarano pre niektoré povolania **oficína**) môže byť:
* pracovná miestnosť remeselníka
* miestnosť s výrobným zariadením, časť továrne alebo závodu, kde sa vykonáva nejaká práca, najmä remeselná

## Iné projekty

## Externé odkazy
* 

Kategória:Remeslá
Kategória:Výroba
Dielo

**Dielo** je niečo, čo je vypracované, výsledok námahy, namáhavej práce;
výtvor výsledok tvorby; artefakt, ktorý je odlišný od toho, čo v realite zatiaľ existuje. 

Je to nová umelá realita. V okamihu, keď sa skončí jej tvorba, sa stáva nezávislou od predchádzajúcej činnosti a subjektu, objektom, ktorý *stačí sám sebe*, svetom zloženým z prvkov sveta skutočného, ale postaveným aj proti nemu (proti pôvodnej prírode, ktorej je druhou tvárou, teda akýmsi vzdorosvetom). Historicky sa diela javia ako rozhodujúci prejav civilizácie. Ich tvorcovia do nich *zakliali* seba, svoju tvorivú subjektivitu a tvorivé úsilie, žijú v nich, hoci sami už pominuli a navždy zanikli i deje s tvorbou spojené.

Vedou o doťahovaní tvorby do jej výsledku je ponematika. Z ponematických disciplín najdôležitejšia je ponematika kultúrnosti.

## Iné projekty

## Externé odkazy

* 

Kategória:Umenie
Historické dielo

**Historické dielo** je objektivizovaný vývoj historického poznania a bádania. Historické dielo
je vyabstrahovaným, štylizovaným konečným produktom celého historického poznávacieho procesu, jasne postihnuteľným, evidentným faktom, ktorý poskytuje v dôsledku svojej konkrétnosti spoľahlivú základňu pre predmetnú analýzu.

## Externé odkazy
* 

Kategória:História
Hudobné dielo

**Hudobné dielo**  (iné názvy: **skladba**, **hudobná skladba**, **kompozícia**, **hudobná kompozícia**) je umelecké dielo, ktoré vzniká v kontexte hudobnej kultúry v dôsledku oddelenia produkcie a interpretácie hudby. Je spravidla zaznamenávané notovým písmom. Hudobné umelecké dielo však v ontologickom zmysle slova existuje iba potiaľ, pokiaľ je produkované a recipované zároveň. V písanej podobe (napr. v podobe partitúry) existuje iba potenciálne.

## Pozri aj
* Skladateľ
* Hudba

## Externé odkazy
* 



Kategória:Hudba
Literárne dielo

**Literárne dielo** (iné názvy: **[[skladba]]**, **literárna skladba**, **slovesná skladba**) je umelecký výtvor, ktorého materiálom je jazyk; stojí na priesečníku dvoch radov - radu prejavov iných umení (napr. hudobná skladba, film, socha), s ktorými je späté dominanciou estetickej funkcie, a radu prejavov jazykových, ku ktorým patrí ako útvar slovesný.

Vďaka svojmu slovesnému charakteru je literárne dielo omnoho výraznejšie oznámením medzi svojim pôvodcom (autorom) a vnímateľom (čitateľom), než je to u diel iných umení: je budované z prvkov samých osebe komunikatívnych, t. j. z repertoáru najbežnejšieho prostriedku ľudskej komunikácie, prirodzeného jazyka. Stáva sa tak nielen súčasťou komunikačného procesu, v ktorom podobne ako diela iných umení sporostredkuje medzi svojim pôvodcom a vnímateľom, ale súčasne v sebe komunikačný proces zahrňuje: v jazykových vypovediach, ktoré literárne dielo vytvárajú, je realizovaný alebo implikovaný hovoriaci a vnímateľ fiktívny (rozprávač, lyrický subjekt, adresát ako súbor požadovaných schopností porozumenia), teda *hovoriaci* a *vnímateľ* s reálnym pôvodcom a čitateľom diela nestotožniteľný.

## Literárne dielo v semiotike
Literárne dielo je zvláštny druh znaku. Špecifickosť literárneho diela ako znaku spočíva v tom, že je schopné vyjadrovať určité významy (konotácie), ktoré stoja nad významom bezprostredne komunikovaným (sprostredkovaným, oznamovaným). Metafora označuje (denotuje) nejaký predmet alebo dej, ale zároveň obsahuje ďalší význam: básnický vzťah ku skutočnosti (konotácia). Možno ju definovať (vymedziť jej pojem) ako prenesenie významu určitého pojmu na iný pojem (resp. ako obrazné vyjadrenie všeobecného pojmu alebo použitie slova v prenesenom zmysle).

## Externé odkazy
* 

Kategória:Literatúra
Kategória:Semiotika
Didiploid

**Didiploid** (gr.) je v genetike organizmus alebo jedinec so zdvojenou súpravou chromozómov.

## Externé odkazy
* 

Kategória:Genetika
Diel

**Diel** môže byť:
*časť celku
*dedičský a podobný pridelený podiel
*vydelená časť, kus najmä pozemku v názvoch typu Horné Diely
*osoba:
**Charles Diel
**Paul Diel
*železničný tunel: Tunel Diel
*vrch na Slovensku:
**v Beskydskom predhorí, pozri Diel (vrch v Beskydskom predhorí)
**v Javorníkoch, pozri Diel (vrch v Javorníkoch)
**v Krupinskej planine, pozri Diel (vrch v Krupinskej planine)
**v Laboreckej vrchovine, pri obci Hankovce, pozri Diel (vrch v Laboreckej vrchovine; )
**v Laboreckej vrchovine, pri obci Nižná Jablonka, pozri Diel (vrch v Laboreckej vrchovine; )
**v Liptovskej kotline, pri obci Liptovský Ondrej, pozri Diel (vrch v Liptovskej kotline; )
**v Liptovskej kotline, pri obci Pribylina, pozri Diel (vrch v Liptovskej kotline; )
**v Oravskej vrchovine, pozri Diel (vrch v Oravskej vrchovine)
**v Ostrôžkoch, pri obci Lentvora, pozri Diel (vrch v Ostrôžkoch; )
**v Ostrôžkoch, pri obci Praha, pozri Diel (vrch v Ostrôžkoch; )
**v Skorušinských vrchoch, pozri Diel (vrch v Skorušinských vrchoch)
**v Stolických vrchoch, pri obci Kokava nad Rimavicou, pozri Diel (vrch v Stolických vrchoch; )
**v Stolických vrchoch, pri obci Málinec, pozri Diel (vrch v Stolických vrchoch; )
**v Turčianskej kotline, pri obci Dubové, pozri Diel (vrch v Turčianskej kotline; )
**v Turčianskej kotline, pri obci Ďanová, pozri Diel (vrch v Turčianskej kotline; )
**v Turčianskej kotline, pri obci Košťany nad Turcom, pozri Diel (vrch v Turčianskej kotline; )
**vo Veľkej Fatre, pozri Diel (vrch vo Veľkej Fatre)
**vo Vihorlatských vrchoch () pri Ruskej Bystrej, pozri Diel (vrch vo Vihorlatských vrchoch; 859 m)
**vo Vihorlatských vrchoch () pri Ladomírovej, pozri Diel (vrch vo Vihorlatských vrchoch; 974 m)
*ako súčasť názvu:
**Čierny diel
**Dlhý diel (), vrch v Ostrôžkoch
**Tlstý diel (), vrch vo Vtáčniku
## Pozri aj
*Dielik
*Diely
Mimoliterárne dielo

**Mimoliterárne dielo** je výtvarné dielo, hudobné dielo ap.

## Externé odkazy

* 

Kategória:Umenie
Sochárske dielo

[thumb|[Michelangelova socha Dávida]]
**Sochárske dielo** alebo **socha** je hmotné trojrozmerné dielo, ktoré je výtvorom cielenej činnosti umelca (nazývaného **sochár**).

Delenie 1:
* skulptúra
* plastika
* kovotepecké dielo

Delenie 2:
* **socha v užšom zmysle**:
** figúra
** busta
** jazdecká socha
* reliéf
* medaila
* sochársky objekt

## Zdroj
* 

Kategória:Sochy
Kategória:Sochárstvo
Vedecké dielo

**Vedecké dielo** je výtvor vedeckej tvorby. Spravidla sa jedná o vedeckú publikáciu. Môže mať aj formu databázy, kartografického diela a pod.

## Externé odkazy
* 

Kategória:Veda
Výtvarné dielo

**Výtvarné dielo **  je výtvor výtvarného umenia, ako napr. sochárske dielo. 

## Pozri aj
* dielo
* hudobné dielo
* literárne dielo
* mimoliterárne dielo
* sochárske dielo
* umelecké dielo
* filozofické dielo
* historické dielo
* artefakt
* autor
* motto
* produkt
* recepcia diela
* receptor diela
* tvorba
* tvorca
* výtvor

## Externé odkazy

* 

Kategória:Umenie
Alwin Diemer

**Alwin Diemer** (* 16. apríl 1920, Eisenberg (Pfalz), Nemecko – † 25. december 1986, Düsseldorf) bol nemecký filozof, profesor v Düsseldorfe.

Zaoberal sa problematikou vývinu fenomenológie, hermeneutiky a ďalších filozofických smerov, výskumom typov filozofie, všeobecnou teóriou vedy, ako aj historicko-systematickými pokusmi o dokumentáciu filozofie pomocou moderného spracúvania údajov.

## Externé odkazy
* 

Kategória:Nemeckí filozofi
Dierkavce

thumb|Schránky dierkavcov pri pohľade elektrónovým mikroskopom.
**Dierkavce** (iné názvy: **dierkovce**, zriedkavo **foraminifery**; lat. *Foraminifera, Foraminiferida*) sú taxón (často klasifikovaný ako rad a podobne) prvokov. Predstavujú ho hlavne mikroskopické morské živočíchy. Niektoré dierkavce sú však veľké a viditeľné voľným okom.

Prvé nálezy dierkavcov dokumentoval Robert Hook v roku 1665. Taxón Foraminifera prvýkrát opísal a systematicky ho zatriedil Alcide d'Orbigny v roku 1826.

Jednobunkovú alebo viacbunkovú schránku z rozličného materiálu vypĺňa protoplazma, ktorá z nej čiastočne vystupuje ústím alebo drobnými pórmi. Dierkavce sa vyskytujú od prvohôr dodnes. Mnohé rody sa v určitých obdobiach mimoriadne rozšírili, ich schránky mali podiel na tvorbe hornín (rod Fusulina v karbóne, Discocyclina a numulity v paleogéne). Na niektorých skupinách dierkavcov je založená jemná stratigrafia druhohôr (napr. rody Globotruncana, Orbitoides) a treťohôr (numulity, Miogypsina, Globorotalia), viaceré rody žijú v dnešných moriach (rod Globigerina).

Na základe ekológie, resp. stratégie života a z nich vyplývajúcich tvarových odlišností, sa rozlišujú bentické (žijú na dne vodných plôch) a planktonické druhy (voľne sa vo vode vznášajúce). Veľkosť ich schránok sa líši od 100 μm po niekoľko cm.

## Referencie

## Iné projekty

## Externé odkazy
*
Dies, a quo

***Dies, a quo*** () je deň (lehota, termín), od ktorého sa ráta, napr. od ktorého beží právny nárok.

## Externé odkazy
* 

Kategória:Latinské právnické výrazy
Dies, ad quem

**Dies, ad quem** (lat.) je deň (lehota, termín), do ktorého sa ráta (napr. je nepremlčané právo).

## Externé odkazy
* 

Kategória:Latinské právnické výrazy
Dieťa

thumb|Dieťa

**Dieťa** je nedospelý človek vo veku do 15 rokov v širšom zmysle akýkoľvek priamy potomok nejakého rodiča.

## Obdobia detstva
Rôzni autori používajú rôzne spôsoby členenia detstva. Jedným z nich je napríklad toto: 
* *[[Novorodenec]] (0 – 28 dní)* – cestou z maternice na svet sa v tele dieťaťa pripravujú veľké zmeny, ktoré mu umožňujú prežiť. Novorodenec, ktorý bol doteraz v teplom, tekutom prostredí s automatickým prísunom živín a kyslíka, sa musí prispôsobiť vonkajšiemu svetu bez opory, dýchať vzduch a upútať okolie natoľko, aby si zaistil svoju opateru so všetkým, čo potrebuje.
* *[[Dojča]]* (od 29 dní do 1 roka)
* *[[Batoľa]]* (od 1 roka do 3 rokov)
* *[[Predškolský vek]]* (3 - 6 rokov)
* *[[Mladší školský vek]]* (6 – 12 rokov)
* *[[Starší školský vek]]* (12 – 15 rokov)
* *[[Puberta]]* (15 - 18 rokov)

## Iné projekty

## Pozri aj
* Pôrod 
* Láska
* Detstvo
* Dievča
* Chlapec
* Dohovor o právach dieťaťa

## Externé odkazy
* http://www.radost.sk/tiptyzdna.php?show=more&action=show&IDrow=262&IDpage=1&IDorder=1  www.radost.sk

Kategória:Materstvo
Kategória:Rodina
Kategória:Rodičovstvo
Kategória:Tehotenstvo
Kategória:Ontogenéza človeka
Kategória:Detstvo
Týranie detí

**Týranie detí** je dopúšťanie sa násilia,  alebo ubližovanie deťom rôznym spôsobom. 

Týrané a psychicky deptané dieťa býva chronicky unavené, nevyspaté, nepokojné, často agresívne, zaostáva vzrastom a býva aj často choré.

Týraním môže byť aj to, čo na pohľad vyzerá ako starostlivosť. Prehnané nároky na dieťa citovo vydierané známym *ak ma ľúbiš* alebo pobádanie na spôsob *ty nič nedokážeš* sa klasifikuje ako psychické vydieranie.

## Zdroj
* 

Kategória:Násilie
Kategória:Právo
Kategória:Psychológia
Dietológia

**Dietológia** je náuka o životospráve.

## Externé odkazy
* 


Kategória:Životospráva
Kategória:Život
Dietrich Teodor z Freibergu

**Dietrich Teodor z Freibergu** alebo **Dietrich z Freibergu** alebo **Theodoricus Teutonicus** (* ok. 1250 – † 1310/1311) bol stredoveký nemecký filozof, mystik, teológ a prírodovedec, žiak Alberta Veľkého.

## Iné projekty

 
## Externé odkazy
* 

Kategória:Narodenia v 1250
Kategória:Nemeckí filozofi
Kategória:Nemeckí fyzici
Josef Dietzgen

thumb|podpis
**Josef Dietzgen** (* 9. december 1828, Stadt Blankenberg, Nemecko – † 15. apríl 1888, Chicago, Illinois, USA) bol nemecký filozof, nadväzujúci na Feuerbachov materializmus.

## Externé odkazy
* 

Kategória:Nemeckí filozofi
Dievča (rozlišovacia stránka)

**Dievča** alebo zriedkavo **puella** (z lat.) je:
* nedospelý alebo dospievajúci človek, dieťa ženského pohlavia, pozri dievča
* mladá slobodná žena, dievka
* hovorovo:
** žena
** milá (partnerka)
* časopis, pozri Dievča (časopis)
* album Zuzany Mikulcovej, pozri ''Dievča'' (album Zuzany Mikulcovej)
* album Teri Čikoš, pozri ''Dievča'' (album Teri Čikoš)

## Referencie

## Iné projekty
Diferencia

**Diferencia** môže byť:
* rozdiel, rozdielnosť
* nezhoda, rozpor
* vo filozofii: pojem u Derridu, pozri diferencia (Derrida)
Ontologická diferencia

**Ontologická diferencia** je rozdiel medzi súcnom a bytím. Bytie nie je redukovateľné na súcno, hoci sa každého súcna nejako týka. Tematizovať bytie a jeho zmysel predpokladá predbežnú tematizáciu súcna v jeho odkazovaní na to, čo mu jeho súcnosť umožňuje, ale čo sa v nej nevyčerpáva, čo sa skrýva za jej zjavnosťou.

## Zdroj
* 

Kategória:Filozofické koncepty
Špecifická diferencia

**Špecifická diferencia** je to, čím sa od seba odlišujú druhy.

## Externé odkazy
* 

Kategória:Taxonómia
Diferenciácia

**Diferenciácia** (lat.) alebo v niektorých kontextoch aj **diferencovanie** môže byť:
* všeobecne: 
** proces (prípadne spôsob a výsledok) rozrôzňovania, rozdeľovania, rozlíšenia, odstupňovania; rozlišovanie, rozrôznenie
** odlíšenie (sa)
** rozdiely (napr. diferenciácia vo výsledkoch podnikov)
* v biológii: 
** postupná špecializácia buniek podľa štruktúry, funkcie a vzájomných vzťahov počas vývoja organizmu, synonymum: rozrôzňovanie, pozri bunková diferenciácia
** proces realizácie genetickej informácie počas individuálneho vývoja jedinca, pozri diferenciácia (realizácia genetickej informácie)
* v geológii a planétológii: proces vzájomného oddeľovania sa rôznorodých zložiek telesa alebo vrstvy (napr. minerálov v horninách) vyvolaný účinkom gravitačných síl, respektíve tlakom (hmotnejšie zložky klesajú smerom k hmotnému stredu telesa), synonymum: gravitačná diferenciácia, pozri gravitačná diferenciácia
* v psychológii: schopnosť jedinca rozlíšovať viacero podnetov, identifikovať ich a reagovať na ne odlišným spôsobom, pozri diferenciácia (psychológia)
* v jazykovede pri vývoji jazykov: rozrôzňovanie jazykov ako dôsledok nejednotného gramatického, hláskového a lexikálneho vývoja pre väčšom teritoriálnom rozšírení, pozri diferenciácia (jazyk)
* v matematike: derivovanie, pozri derivácia (funkcia)
* v sociológii: skrátene sociálna diferenciácia
* v marketingu: skrátene najmä:
** výrobková diferenciácia
** diferenciácia kupujúcich
** diferenciačná stratégia
Diferenčný

**Diferenčný** (lat.) je 
* rozdielny, rozdielový
* slúžiaci na diferenciáciu, na rozlíšenie.

## Externé odkazy
* 

Kategória:Latinské výrazy
Diferent

**Diferent** (z lat.) je dištinktívny príznak vlastný fonéme.

## Externé odkazy
* 

Kategória:Jazyk
Diferentnosť

**Diferentnosť** (lat.) je rozdielnosť, odlišnosť; odlišovanie, zmysel pre špecifiku.

## Pozri aj
*indiferentný

## Externé odkazy
* 

Kategória:Latinské výrazy
Diferentný

**Diferentný** (lat.) je 

*rozdielny, odlišný 
*odlišujúci, odlišovací

## Pozri aj
*indiferentný

## Externé odkazy
* 

Kategória:Latinské výrazy
Differentia specifica

**Differentia specifica** (lat.) je druhový rozdiel, charakteristická zvláštnosť.

## Externé odkazy
* 

Kategória:Latinské výrazy
Dificilita

**Dificilita** (lat.) je ľahšia porucha správania. Postihnutý má pri nej problémy s prispôsobením sa sociálnemu prostrediu a vzťahom v rodine a v spoločnosti.

## Externé odkazy
* 

Kategória:Latinské výrazy
Kategória:Psychiatria
Dificilný

**Dificilný** (lat.) je ťažko uskutočniteľný; ťažký.

## Externé odkazy
* 

Kategória:Latinské výrazy
Diflex

**Diflex** je druh kombinovanej gumy na podošvy, pozostávajúcej z tenkej nášľapovej
monolitnej vrstvy a z hrubšej vrstvy ľahčenej gumy vystuženej vysokostyrénovým kaučukom.

## Externé odkazy
* 

Kategória:Obuv